終於有機會再返o黎食o野. 見係6點幾就叫o左個快餐($20), 有兩塊牛油方包(烘底), 炒雙蛋, 同一杯熱鮮奶.唔好以為份快餐好似好少o野, 其實都幾大份: 兩塊斜切o既牛油方包又大又厚身, 烘o左底再搽埋牛油真係好鬼好味! 個炒雙蛋一o的都冇令我失望, 係半生熟又唔會成碟油, 層次分明, 簡直係一流享受! ^_^ 加埋杯熱鮮奶, 暖在心頭, 飽哂!講到服務, 個餐一分鐘就到, 班伙記哥哥依然係個個目光如電, 快手快腳, 招呼周到, 抵佢地咁旺場o既!